Anlægsbevilling til [adresse] 
Sagsfremstilling 
68.       Anlægsbevilling til [adresse] - Åbent 
  
  
SAGENS INDHOLD 
I løbet af efteråret 2013 har Favrskov Kommune i samarbejde med en bredt sammensat arbejdsgruppe kvalificeret 
og prioriteret en række idéer og projekter, der skal være med til at højne oplevelsen af og kvaliteten i Hammel 
midtby. Arbejdsgruppens prioriterede indsatser fremgår af vedhæftede dokument: ”Arbejdsgruppens ønsker for 
[adresse]”. 
  
De prioriterede indsatsområder er efterfølgende bearbejdet af Rambøll, som i hovedoverskrifter peger på 
nedenstående indsatser:  
  
· Udskiftning af byrumsinventar i [adresse] og tilgrænsende passager 
· Nyetablering af mindre opholdsområder i [adresse] (oaser) 
· Forskønnelse og tydeliggørelse af passager langs Østergade   
· Sanering af passagen vest for Tema Centret fra [adresse] til [adresse]. 
  
Midtbyprojektets formål er at målrette indsats og investeringer i Hammel midtby, sætte dem ind i en strategisk 
sammenhæng og opnå synlige forbedringer. I processen blev følgende vision for [adresse] formuleret: 
”[adresse] skal danne ramme om et dynamisk og attraktivt handels-, kultur- og byliv.” 
  
Projektet for Hammel midtby fremlægges til godkendelse, og Byrådet anmodes om godkendelse af en 
anlægsbevilling og frigivelse af et rådighedsbeløb på 4,8 mio. kr. til færdigprojektering og gennemførelse af 
midtbyprojektet. 
  
VURDERING 
Midtbyprojektet i Hammel består af en række fysisk spredte anlægsopgaver, hvilket rummer flere fordele: 
· Der opnås samlet set en bred effekt, uden at for eksempel hele gaderummet skal renoveres. 
· Der muliggøres en løbende udførelse af de enkelte opgaver. 
· Afhængigt af økonomien kan eventuelt supplerende tiltag iværksættes efterhånden, som muligheden opstår. 
· Der undgås omfattende gravearbejder, som vil være til gene for de handlende og besøgende i midtbyen. 
  
 
Teknik- og 
Miljøudvalget 
2. juni 2014 
Sagsnr. 710-2014-
25436 
Dok.nr. 710-2014-
80021 
Sagsbehandler 
DPMAOL 
  
Tidl. politisk behandling 
BY, 24.09.13, pkt. 136 
Forventet sagsgang 
TM-U, ØK, BY 
Lovgrundlag 
Vejloven 
Mens man i Hadsten-projektet udskiftede belægningen i hele [adresse] længde, foreslås der i Hammel-projektet 
anlagt en strategi, der gør det muligt at opnå en effekt i et væsentligt større område.  
  
Midtbyprojektet er udarbejdet med afsæt i de projektideer, som arbejdsgruppen fandt frem til, med særlig fokus på 
tre højprioriterede indsatser i den centrale del af Hammel i [adresse] og de passager, der munder ud i [adresse]. 
  
I [adresse] udskiftes det eksisterende byrumsinventar, pullerter, kæder, bænke samt monterede stålkanter på 
gadens højbede. Herudover omlægges og udvides to eksisterende opholdslommer i gaden, hvorved der muliggøres 
etablering af to øer til brug for ophold samt aktiviteter og leg. 
  
Odeline Jørgensen og armaturer i [adresse] udskiftes som led i ESCO gadelysprojektet, og indgår derfor ikke økonomisk i 
dette projekt. 
  
Portåbningerne og passager langs [adresse] forskønnes og tydeliggøres i projektet ved hjælp af en række 
forskellige virkemidler, herunder belysning, beplantning samt modernisering af en eksisterende pergola. 
  
Den lange, centrale passage som forbinder [adresse] og [adresse] Tema Centret, er endvidere 
prioriteret som et særligt indsatsområde. Denne er en central gangforbindelse, og rummer flere butikker og 
funktioner med relation til det offentlige rum. Passagen gives i projektet et løft med delvis udskiftning af belægning, 
forberedelse af en vandinstallation og nye bænke på det lille torv ved Tema Centrets vestlige indgang. Der vil blive 
søgt midler til udformning af kunstnerisk vandinstallation i et selvstændigt projekt, og nye lysinstallationer skal 
anvendes til at skabe stemning og tryghed i passagen. 
  
Endvidere foreslås midtbyprojektet sammentænkt med Kulturring Østjylland projektet; ”Kultur-Tarv”, hvorved der 
etableres en række lytteposter og bænke flere steder i Hammel midtby. Lytteposterne integreres i særligt designede 
bænke og tragte, hvorfra der formidles lokalt forankrede historier og lyde, som aktiveres af brugerne. Midlerne til 
denne del af projektet kommer fra kulturringsprojektet. 
  
Som opfølgning på et orienteringsmøde for arbejdsgruppen og byens handlende 23. april 2014 udvides 
projektområdet langs [adresse] hen til [adresse]. Endvidere undersøges blandt andet muligheden for opstilling 
af en digital infostander i [adresse] som del af projektet.  
  
Der forventes et minimalt belægningsarbejde, hvortil man formentlig vil anvende optionen fra Midtbyprojektet i 
Hadsten, så det vil blive udført af den samme entreprenør, og med udgangspunkt i enhedspriserne fra 
midtbyprojektet fra Hadsten.  
  
Anlægsarbejderne forventes igangsat umiddelbart efter sommerferien, og forventes afsluttet inden jul 2014. 
  
INDDRAGELSE/KOMMUNIKATION 
En bredt sammensat arbejdsgruppe på ca. 30 personer, bestående af beboere i Hammel, Handicaprådet samt 
foreninger og forretningsdrivende i byen, har deltaget i udpegning og prioritering af indsatsområderne. 
  
Arbejdsgruppen fastlagde over to workshops en vision og fire strategier for midtbyen. Herudover udviklede og 
prioriterede gruppen 13 særlige indsatser, som gruppen ønsker realiseret i Hammel midtby. 
  
Herefter blev der 23. april 2014 afholdt et møde, hvor arbejdsgruppen samt en række indbudte interessenter fra den 
centrale del af Hammel blev orienteret om projektets indhold og fik lejlighed til at drøfte det. Vedhæftet findes en 
opsamling fra mødet. 
  
I den videre proces involveres ejere af direkte berørte ejendomme løbende i detailprojekteringen. Endvidere vil der 
ske løbende orientering om projektets fremdrift til Hammel Handel og via kommunens hjemmeside. Tegninger og 
illustrationer vil endvidere blive udstillet i midtbyen, hvor det er muligt. 
  
ØKONOMISKE KONSEKVENSER 
I forlængelse af Kommuneplan 09 blev der i Budget 2011-14 afsat i alt 10 mio. kr. til ”Projekter i midtbyerne” i årene 
2012 – 2014. I Budget 2013 - 2016 blev det konkretiseret til ”Planlægning for Hadsten og [adresse]”. 
Midtbyprojektet i Hammel ligger i forlængelse af det i 2013 udførte midtbyprojekt i Hadsten, hvor der gennemførtes 
en omlægning og nyindretning af [adresse]. Til dette projekt blev der meddelt en ekstrabevilling på 1 mio., så den 
samlede projektsum blev 6 mio. kr. 
  
I budget 2013-16 var der afsat 5,0 mio. kr. til Midtbyprojekt, Hammel i 2014. Byrådet besluttede at fremrykke 0,2 
mio. kr. fra 2014 til 2013. I budget 2014-17 er der således afsat 4,8 mio. kr. i 2014. 
  
Midtbyprojektet kan indgå som en del af områdefornyelsen i Hammel og til medfinansiering heraf. Staten har 
meddelt støttetilsagn for 4 mio. kr., forudsat en kommunal medfinansiering på 8 mio. kr. Heri indgår også de 
projekter, der indgår i masterplanen for byomdannelsesområdet i Hammel, og de tiltag der vil udspringe af en 
nedsat arbejdsgruppes input vedrørende ”Trafikale tiltag”. 
  
Udgifter til midtbyprojekt i Hammel fordeler sig overslagsmæssigt som anført i nedenstående tabel: 
 
  
Projektet skønnes ikke at medføre øgede driftsudgifter i forhold til [adresse] nuværende indretning.   
  
INDSTILLING 
Teknik- og kulturdirektøren indstiller til Byrådet:  
  
1. At det fremlagte midtbyprojekt for Hammel godkendes som grundlag for den videre projektering. 
2. At der godkendes en anlægsbevilling på 4,8 mio. kr. finansieret af rådighedsbeløb på budget 2014 til 
gennemførelse af det beskrevne midtbyprojekt i Hammel. 
  
BESLUTNING 
  
Bilag 
Projekt 
Kr. 
Projektering (frigivet rådighedsbeløb i 2013)  
200.000 
[adresse]  
- Forskønnende tiltag (Fra [adresse] til [adresse])  
- Forskønnende tiltag (Fra Ellen Johnsen til [adresse]) 
- Etablering af legeøer 
- Lysinstallationer i porte og passager mv. 
  
Temapassagen  
- Nye belægninger og inventar/lys 
- Vandareal 
  
Øvrige poster 
- Byggepladsrelaterede udgifter, trafikregulering mv. 
- Kultur-Tarv (Delfinansiering) 
- Uforudsete udgifter 
  
500.000 
300.000 
300.000 
1.000.000 
  
  
1.200.000 
500.000 
  
  
150.000 
40.000 
410.000 
Rådgivning, geoteknik, detailprojektering og opmåling 
400.000 
I alt 
5.000.000 
Arbejdsgruppens ønsker for [adresse] 
710-2014-102364 
Opsamling på orienteringsmøde om 
midtbyprojektet 23. april 2014 
710-2014-102356 
Midtbyprojektet - Dispositionsforslag til 
forskønnelse af [adresse] bymidte 
710-2014-120012 
  
  
  
  
Teknik- og Miljøudvalget, 2. juni 2014: 
Fraværende: Valdemar Clausen, Frederik Simonsen 
  
Indstilles godkendt. 
